ai4bharat/Pralekha huggingface dataset:
মানবসম্পদবিকাশমন্ত্রক
'এক ভারত ,শ্রেষ্ঠ ভারত' প্রচারের উদ্দীপনা ধরে রাখতে আই আই আই টি গুয়াহাটির উদ্যোগে অনুষ্ঠিত হলো পোস্টার তৈরির প্রতিযোগিতা। বিষয় ছিল"রাজস্থান ট্যুরিজম এন্ড ট্রাভেলস"
দেশজুড়ে লকডাউন বিধিনিষেধ জারি থাকায় এই প্রতিযোগিতায় ছাত্র ছাত্রীরা বাড়িতে থেকেই অনলাইনে অংশগ্রহণ করেছেন
নতুন দিল্লি, ১২ই মে, ২০২০
আমাদের দেশের বৈচিত্রের মধ্যে ঐক্যের ঐতিহ্য উদযাপন করতে সরকার, "এক ভারত, শ্রেষ্ঠ ভারত" প্রচারের উদ্যোগ নিয়েছে। মানবসম্পদ উন্নয়ন মন্ত্রক এই প্রচার কর্মসূচীর মূল দায়িত্বে রয়েছে। এছাড়াও এই প্রচার কর্মসূচীতে সামিল হয়েছে আরও কিছু মন্ত্রক এবং রাজ্য সরকার গুলি। কোভিড-19 অতিমারীর প্রেক্ষিতে দেশজুড়ে চলা লকডাউন বিধিনিষেধ জারি থাকলেও এই প্রচার কর্মসূচীতে অনুপ্রাণিত হয়ে গুয়াহাটির ইন্ডিয়ান ইন্সটিটিউট অফ ইনফরমেশন টেকনোলজি  সম্প্রতি একটি পোস্টার তৈরির প্রতিযোগিতার আয়োজন করে। লকডাউন চলায় প্রতিষ্ঠানের ছাত্র ছাত্রীদের এই প্রতিযোগিতায় বাড়ীতে থেকেই অংশগ্রহণ করতে বলা হয়।
প্রতিযোগিতার বিষয় ছিল "রাজস্থান ট্যুরিজম এন্ড ট্রাভেলস"।
কোভিড-19 সংক্রমণের দরুন বহু প্রতিষ্ঠানের স্বাভাবিক কাজকর্ম ব্যহত হচ্ছে। বহুক্ষেত্রেই ছাত্র ছাত্রী, কর্মী এবং অধ্যাপকদের ক্যাম্পাস ছেড়ে চলে যেতে হয়েছে। এর ফলে আই আই আই টি জির এই কর্মসূচীর ওপর কিছুটা প্রভাব পড়ে। তা সত্বেও এই প্রতিষ্ঠান গত ১লা মে ২০২০ তে এক ভারত, শ্রেষ্ট ভারত কর্মসূচী সংগঠিত করে। পড়ুয়াদের মধ্যে রাজস্থানকে জানতে এবং সেখানকার ঐতিহ্য তুলে ধরতে আই আই আই টি জি, এই অনুষ্ঠান পরিচালনা করতে বদ্ধপরিকর ছিল। প্রতিষ্ঠানের কলরব লিটারারি ক্লাবের দুই ছাত্রী, মেঘনা সিংহ ও প্রিয়াঙ্কা কুমারী এই অনুষ্ঠানের নেতৃত্ব দেন। পোস্টার তৈরী করা হয়েছে দুটি বিভাগে, ডিজিটাল এবং হস্ত নির্মিত। মোট ১৪ জন এই দুটি বিভাগে অংশগ্রহণ করেন। ৯ জন ডিজিটাল বিভাগে এবং ৫ জন হস্ত নির্মিত বিভাগে ছিলেন। প্রত্যেক প্রতিযোগী তাদের বাড়ীতে থেকেই এই প্রতিযোগিতায় অংশগ্রহণ করেন।
ডিজিটাল এবং হস্ত নির্মিত পোস্টারগুলির মৌলিকতা, নক্সা, বিষয়বস্তু, এবং সৃজনশীলতার দিকে নজর দিয়ে বিচার করা হয়েছে। রাজস্থান এবং তার সৌন্দর্য তুলে ধরতে অংশগ্রহণকারীরা কঠিন পরিশ্রম করে অসাধারণ কিছু পোস্টার উপস্থাপনা করেন।
ডিজিটাল মাধ্যমে পোস্টার তৈরি বিভাগে প্রথম হন আতিক কমলেশ,দ্বিতীয় স্থান পেয়েছেন জি.প্রণয় এবং তৃতীয় স্থান অধিকার করেন প্রিয়াঙ্কা কুমারী।
হস্ত নির্মিত পোস্টারে প্রথম স্থান অধিকার করেন জাদি পুনিতা এবং দ্বিতীয় হন রোহিত জৈন।
(CG/PPM
প্রধানমন্ত্রীরদপ্তর
কমনওয়েলথ গেমস, ২০২২-এ মহিলাদের ৫০ কেজি বক্সিং-এ স্বর্ণ পদক জয়ী নিখাত জারিনকে প্রধানমন্ত্রীর অভিনন্দন
নয়াদিল্লি, ৭ আগস্ট ২০২২
কমনওয়েলথ গেমস, ২০২২-এ মহিলাদের ৫০ কেজি বক্সিং-এ স্বর্ণ পদক জয়ী নিখাত জারিনকে অভিনন্দিত করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন :
“নিখাত জারিন ভারতের গর্ব। বিশ্বমানের এই অ্যাথলিট তাঁর দক্ষতার জন্য প্রশংসা লাভ করেছেন। কমনওয়েলথ গেমসে সোনার পদক লাভের জন্য আমি তাঁকে অভিনন্দন জানাই। বিভিন্ন টুর্নামেন্টে অংশগ্রহণ করে তিনি তাঁর পারদর্শিতা ও ধারাবাহিকতার স্বাক্ষর রেখেছেন। তাঁর পরবর্তী প্রচেষ্টার জন্য শুভকামনা জানাই। #Cheer4India”
(PG/SKD/DM
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র ও মাঝারি শিল্প সংস্থা, গ্রামীণ ও কুটির শিল্পের জন্য প্রধানমন্ত্রীর আর্থিক প্যাকেজ ঘোষণাকে শ্রী নীতিন গড়করি স্বাগত জানিয়েছেন
নতুন দিল্লি, ১২ মে, ২০২০
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি প্রধানমন্ত্রীর ২০ লক্ষ কোটি টাকার ত্রাণ প্যাকেজের ঘোষণাকে স্বাগত জানিয়েছেন। শ্রী গড়করি বলেছেন, ঐতিহাসিক এই প্যাকেজ ঘোষণার মাধ্যমে প্রধানমন্ত্রী ক্ষুদ্র ও মাঝারি তথা গ্রামীণ ও কুটির শিল্প ক্ষেত্রের চাহিদা ও প্রত্যাশা পূরণ করেছেন।
শ্রী গড়করি আরও বলেন, বিপুল সহায় সম্পদ, আধুনিক প্রযুক্তি এবং পর্যাপ্ত কাঁচামালের যোগানের দরুন ভারত শীঘ্রই সব শিল্পক্ষেত্রে আত্মনির্ভর হয়ে উঠবে। বিশ্ব অর্থনীতিতে ভারতকে মহাশক্তিধর দেশে পরিণত করার যে পরিকল্পনা প্রধানমন্ত্রী গ্রহণ করেছেন, তার বাস্তবায়নে এই আর্থিক প্যাকেজ অত্যন্ত গুরুত্বপূর্ণ ভূমিকা নেবে বলে শ্রী গড়করি অভিমত প্রকাশ করেন। তিনি আরও বলেন, কোভিড-১৯ মহামারীর ফলে আর্থিক মন্দার বিষয়টিকে সমস্যা হিসেবে না দেখে উদ্ভূত পরিস্থিতিকে কাজে লাগিয়ে সুযোগে পরিণত করা দরকার। এই লক্ষ্যে দেশকে এগিয়ে নিয়ে যেতে ইতিবাচক মনোভাব ও আত্মবিশ্বাস অক্ষুন্ন রাখা জরুরী।
শ্রী গড়করি বলেন, প্রধানমন্ত্রীর এই আর্থিক প্যাকেজের ঘোষণা দেশবাসী বহুদিন মনে রাখবে। প্রধানমন্ত্রীর এই সাহায্য ঘোষণার ফলে ক্ষুদ্র ও মাঝারি শিল্প সহ গ্রামীণ ও কুটির শিল্পে ১১ কোটির বেশি মানুষ যুক্ত রয়েছেন, তাদের আর্থিক স্বচ্ছলতা আরও বাড়বে। জি.ডি.পি.-তে এই শিল্পক্ষেত্র দুটির অবদান প্রায় ২৯ শতাংশ। সদ্য ঘোষিত এই আর্থিক প্যাকেজের ফলে ক্ষুদ্র ও মাঝারি শিল্প সংস্থা সহ গ্রামীণ ও কুটির শিল্প নতুন উচ্চতায় পৌঁছবে বলে শ্রী গড়করি আশাপ্রকাশ করেন।
(CG/BD/AS
স্বাস্থ্যওপরিবারকল্যাণমন্ত্রক
জাতীয় স্তরে কোভিড-১৯ এ সংক্রমিতদের সুস্থ হয়ে ওঠার বেড়ে হয়েছে ৬১.৫৩%
চিকিৎসাধীন সংক্রমিতদের থেকে প্রায় দু লক্ষ জন বেশি মানুষ সুস্থ হয়ে উঠেছেন
গত চব্বিশ ঘন্টায় ২.৬ লক্ষর বেশী নমুনা পরীক্ষা হয়েছে
নতুন দিল্লী, ৮ জুলাই, ২০২০
দেশে কোভিড সংক্রমণের নমুনা পরীক্ষার হার প্রতিদিন বাড়ছে। গত ২৪ ঘন্টায় ২,৬২,৬৭৯টি নমুনা পরীক্ষা হয়েছে। এর মধ্যে বেসরকারী পরীক্ষাগারে ৫৩,০০০-এর বেশী নমুনা পরীক্ষা করা গেছে। এ পর্যন্ত দেশে মোট ১,০৪,৭৩,৭৭১টি নমুনার পরীক্ষা হয়েছে। প্রতি ১০লক্ষ জনের হিসবে নমুনা পরীক্ষা করা হয়েছে ৭১৮০ জনের। ‘টেস্ট-ট্রেস-ট্রিট’ কৌশল অবলম্বন করে বিভিন্ন বাধা দূর করে রাজ্য সরকার ও কেন্দ্র শাসিত অঞ্চলের প্রশাসনের সঙ্গে সমন্বয় বজায় রেখে প্রতিদিন নমুনা পরীক্ষার পরিমাণ বাড়ানো হচ্ছে।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। দেশের নানা প্রান্তে সরকারী পরীক্ষাগার ৭৯৫টি ও বেসরকারি পরীক্ষাগার ৩২৪টি ౼অর্থাৎ মোট ১১১৯টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৭২টি সরকারী ও ২২৮টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩৯০টি সরকারি ও ৩৬টি বেসরকারী পরীক্ষাগারে  ট্রুন্যাটের মাধ্যমে এবং ৩৩টি সরকারি ও ৬০টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
দেশে পরিস্থিতির মোকাবিলা করার জন্য স্বাস্থ্য পরিকাঠামো বাড়ানো হয়েছে। এর মধ্যে রয়েছে আইসিইউ, ভেন্টিলেটর এবং অক্সিজেন দেবার ব্যবস্থা। কোভিড-১৯ এ সংক্রমিতদের দ্রুত শনাক্তকরণ এবং সঠিক সময়ে চিকিৎসার ব্যবস্থা করায় প্রতিদিন সুস্থ হয়ে ওঠার সংখ্যা বৃদ্ধি পাচ্ছে। সমন্বিত ভাবে কোভিড-১৯ এর মোকাবিলা করার উদ্যোগ নেওয়ায় দেশে সুস্থ হয়ে ওঠার সংখ্যা এবং চিকিৎসাধীন রোগীর সংখ্যার ব্যবধান বাড়ছে। আজকের হিসেবে চিকিৎসাধীন সংক্রমিতদের থেকে ১,৯১,৮৮৬ জন বেশি সুস্থ হয়ে উঠেছেন। সারা দেশে সুস্থ হয়ে ওঠার হার ৬১.৫৩%।
গত চব্বিশ ঘন্টায় সুস্থ হয়ে উঠেছেন ১৬,৮৮৩ জন। আজ পর্যন্ত হিসেবে মোট সুস্থ হয়ে উঠেছেন ৪,৫৬,৮৩০জন।
বর্তমানে ২,৬৪,৯৪৪ জন সংক্রমিত চিকিৎসকদের তত্ত্বাবধানে রয়েছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
রেলমন্ত্রক
ভারতীয় রেল ধীরে ধীরে যাত্রী পরিষেবা শুরু করবে
নতুনদিল্লি, ১০শে মে, ২০২০
ভারতীয় রেল আগামী ১২ই মে থেকে ধীরে ধীরে যাত্রীবাহী ট্রেন চালানো শুরু করবে। প্রাথমিক ভাবে ১৫ জোড়া ট্রেন  নতুন দিল্লি থেকে বিশেষ ট্রেন হিসেবে চালানো হবে। এই ট্রেনগুলি ডিব্রুগড়, আগরতলা, হাওড়া, পাটনা, বিলাসপুর, রাঁচি, ভুবনেশ্বর, সেকেন্দ্রাবাদ, বেঙ্গালুরু, চেন্নাই, থিরুভান্থাপুরম, মাড়গাও, মুম্বাই সেন্ট্রাল আহমেদাবাদ ও জম্মু তাওয়াই পর্যন্ত চলবে।
পরবর্তী পর্যায়ে ভারতীয় রেল আরো কামরার ব্যবস্থা করে নতুন কিছু রুটে ট্রেন চালাবে। বর্তমানে ২০০০০ কামরাকে কোভিড-১৯ কেয়ার সেন্টার করে রাখা হয়েছে। আটকে থাকা পরিযায়ী শ্রমিকদের বাড়ি পৌঁছে দেবার জন্য ৩০০টি ট্রেনকে প্রতিদিন ‘শ্রমিক স্পেশাল’ ট্রেন হিসেবে চালানো হচ্ছে।
বিশেষ এই ট্রেনগুলির টিকিট কাটা যাবে ১১ই মে বিকেল চারটে থেকে। আইআরসিটিসি-র ওয়েবসাইট https://www.irctc.co.in/ থেকেই কেবলমাত্র টিকিট কাটা যাবে। রেল স্টেশনগুলির টিকিট কাউন্টার এখন বন্ধই থাকবে। প্ল্যাটফর্ম টিকিট সহ অন্য কোন টিকিট এখন সেখান থেকে আর বিক্রি হবে না। যে সব যাত্রীর বৈধ কনফার্মড টিকিট থাকবে, শুধু তারাই স্টেশনে ঢুকতে পারবেন। যাত্রীদের মুখ ঢাকা রাখতেই হবে। সকলের স্বাস্থ্য পরীক্ষা করা হবে। যে সব যাত্রীর কোভিড সংক্রমণের লক্ষণ থাকবে না, তাঁরাই ট্রেনে উঠতে পারবেন। এই সব ট্রেনের সময়সূচী সহ বাকি তথ্য পরে আলাদা ভাবে জানানো হবে।
(CG/CB
প্রধানমন্ত্রীরদপ্তর
জাতীয় ক্রীড়া দিবসে খেলোয়াড়দের অভিনন্দন প্রধানমন্ত্রীর
মেজর ধ্যানচাঁদের জন্মবার্ষিকীতে শ্রদ্ধা নিবেদন শ্রী নরেন্দ্র মোদীর
নয়াদিল্লি, ২৯ আগস্ট ২০২২
জাতীয় ক্রীড়া দিবসে খেলোয়াড়দের অভিনন্দিত করলেন প্রধানমন্ত্রী শ্রী নরেন্দ্র মোদী। ভারতের কিংবদন্তী হকি খেলোয়াড় মেজর ধ্যানচাঁদের জন্মবার্ষিকী উপলক্ষে তাঁর প্রতি শ্রদ্ধাও নিবেদন করেন প্রধানমন্ত্রী।
এক ট্যুইট বার্তায় শ্রী মোদী বলেছেন, “জাতীয় ক্রীড়া দিবসে অভিনন্দন জানাই। মেজর ধ্যানচাঁদজির জন্মবার্ষিকীতে জানাই শ্রদ্ধা।
সাম্প্রতিক বছরগুলি ক্রীড়া জগতের পক্ষে ভালো ফলদায়ক। এই ধারা অব্যাহত থাকুক। ভারতের সর্বত্র খেলাধুলা আরও জনপ্রিয় হয়ে উঠুক এই কামনা জানাই।”
(PG/SKD/DM
পেট্রোলিয়ামওপ্রাকৃতিকগ্যাসমন্ত্রক
আজ ঘোষিত রিলিফ প্যাকেজ জটিল পরিস্থিতিতে সরকারের দায়িত্বশীলতার লক্ষ্যে এক পদক্ষেপ : শ্রী ধর্মেন্দ্র প্রধান
নয়াদিল্লি, ২৬ মার্চ, ২০২০
কেন্দ্রীয় অর্থমন্ত্রী আজ যে রিলিফ প্যাকেজের কথা ঘোষণা করেছেন, তা জটিল পরিস্থিতিতে সরকারের দায়িত্বশীলতার এক উজ্জ্বল দৃষ্টান্ত বলে অভিমত প্রকাশ করেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। অর্থমন্ত্রীর ঘোষিত এই রিলিফ প্যাকেজকে তিনি অভিনব হিসাবে বর্ণনা করেন। প্রধানমন্ত্রী ও অর্থমন্ত্রীকে ধন্যবাদ জানিয়ে শ্রী প্রধান এক বিবৃতিতে বলেছেন, ১ লক্ষ ৭০ হাজার কোটি টাকার এই রিলিফ প্যাকেজ কোভিড-১৯ মহামারীর প্রেক্ষিতে উদ্ভূত পরিস্থিতি মোকাবিলায় দেশকে সাহায্য করবে। শ্রী প্রধান আরও বলেন, আজ ঘোষিত সুসংবদ্ধ আর্থিক পদক্ষেপগুলি গ্রাম ও শহরাঞ্চলের দরিদ্র মানুষ, কৃষক, স্বাস্থ্য কর্মী, যাযাবর শ্রমিক শ্রেণী, দিব্যাঙ্গ, প্রবীণ নাগরিক এবং সবচেয়ে বেশি প্রভাবিত হওয়ার সম্ভাবনা রয়েছে, সমাজের এমন শ্রেণীর মানুষের ওপর কোভিড-১৯ উদ্ভূত আর্থিক প্রভাব হ্রাস করতে সাহায্য করবে।
তিনি বলেন, নগদ হস্তান্তর, বিমা সুবিধা, খাদ্য নিরাপত্তা সুনিশ্চিত করা এবং প্রধানমন্ত্রী উজ্জ্বলা যোজনার সমস্ত সুফলভোগীদের আগামী তিন মাস বিনামূল্যে রান্নার গ্যাস সিলিন্ডার সরবরাহের মতো আর্থিক পদক্ষেপগুলি লক্ষ লক্ষ দরিদ্র মানুষকে সহায়তা যোগাবে এবং কোনও ব্যক্তি যাতে ক্ষুধার্ত না থাকেন, তাও সুনিশ্চিত করবে। ‘আমরা একসঙ্গে, অদৃশ্য শত্রু এবং উদ্ভূত পরিস্থিতির মোকাবিলা করে বিজয়ী হবো’ বলেও শ্রী প্রধান আশা প্রকাশ করেন। দেশীয় অর্থনীতি ও সমাজ ব্যবস্থায় কোভিড-১৯ – এর যাতে কোনও বিরূপ প্রভাব না পড়ে, তা হ্রাস করতে সরকার প্রয়োজনীয় যাবতীয় পদক্ষেপ নিচ্ছে।
CG/BD/SB
(Visitor Counter : 99
আদিবাসীবিষয়কমন্ত্রক
কোভিড-১৯ জনিত সংকটময় পরিস্থিতিতে আদিবাসী কারিগরদের জন্য সাহায্যের হাত বাড়িয়ে দিয়েছে ট্রাইফেড
ট্রাইফেড, আদিবাসীদের উন্নয়নের জন্য আদিবাসীদের উৎপাদিত পণ্যগুলিতে আকর্ষণীয় ছাড়ের ব্যবস্থাসহ সমস্ত আউটলেট এবং ই-বাণিজ্য পোর্টাল পুনরায় খুলে দিয়েছে
নতুন দিল্লি, ২ জুন, ২০২০
আদিবাসী বিষয়ক মন্ত্রকের অধীনে ট্রাইফেড কোভিড-১৯ জনিত সঙ্কটের কারণে আদিবাসী কারিগরদের সহায়তার জন্য সর্বাত্মক প্রচেষ্টা চালাচ্ছে। কারিগরদের উৎপাদন ও বিক্রয়ের কাজ শুরু করতে সহায়তা প্রদানের জন্য ট্রাইবস্ ইন্ডিয়ার খুচরা এবং ই-কম প্ল্যাটফর্ম  বড় ধরনের পরিকল্পনার কথা ঘোষণা করেছে। ট্রাইফেড আদিবাসী বাণিজ্যের বিকাশে সমস্ত আউটলেট এবং ই-বাণিজ্য পোর্টাল পুনরায় খুলে দিয়েছে।
ট্রাইফেড প্রচুর পরিমানে খুচরা নেটওয়ার্কের মাধ্যমে সারা দেশে এবং ই-কম পোর্টালগুলির মাধ্যমে আকর্ষণীয় ছাড়ের সুবিধা দিয়ে বিশাল সংখ্যক পণ্য বিক্রির সিদ্ধান্ত নিয়েছে। আদিবাসী কারিগর এবং মহিলারা যেসব সমস্যার মুখোমুখি হন তা মাথায় রেখে এই পণ্য বিক্রির ১০০% আদিবাসী কারিগরদের দিয়ে দেওয়ার সিদ্ধান্ত নেওয়া হয়েছে।
এই ছাড়ের প্রস্তাবটি অন্যান্য ইকমার্স পোর্টালগুলির মাধ্যমে যাতে বাস্তবায়িত করা যায় সে বিষয়ে আলোচনা চলছে। এই সমস্ত সাইটগুলি পণ্যগুলিতে আকর্ষণীয় ছাড় দিচ্ছে। এদের মধ্যে রয়েছেঃ
অ্যামাজন-,
ফ্লিপকার্ট- ,
স্ন্যাপডিল- , এবং
জিইএম- (https://mkp.gem.gov.in/arts-and-crafts-equipment-and-accessories-and-supplies-art-paintings/search
ট্রাইফেড তার সরবরাহকারীদের সঙ্গে নিয়মিত ভিডিও কনফারেন্সিং এর মাধ্যমে আলাপ আলোচনা চালাচ্ছে। এই জাতীয় এবং আঞ্চলিক সরবরাহকারী বৈঠকে ৫০০০ এরও বেশি আদিবাসী কারিগর অংশগ্রহণ করছে।
লকডাউনের সময় কারিগরদের ত্রাণ সরবরাহের জন্য ট্রাইফেডের সমস্ত আঞ্চলিক অফিসগুলিকে নির্দেশ দেওয়া হয়েছে। ট্রাইফেডের আঞ্চলিক কার্যালয়গুলি আদিবাসী কারিগরদের যথাযথ সামাজিক দূরত্বের নিয়মবিধি বজায় রেখে তাদের নিজের এলাকাতেই কাজ করার ব্যবস্থা করতে স্থানীয় প্রশাসনের প্রয়োজনীয় অনুমতিও গ্রহণ করেছে। পণ্য পরিবহনের জন্যও অনুমতির ব্যবস্থা করা হয়েছে। কোভিড -১৯ ছড়িয়ে পড়ার এই পরিস্থিতিতে সংক্রমণ থেকে বাঁচতে প্রতিরোধমূলক সতর্কতা কঠোরভাবে মেনে চলার বিষয়ে কারিগরদের পরামর্শ দেওয়া হয়েছে।
কারিগরদের সাবান, ফেস মাস্ক এবং স্যানিটাইজার তৈরি করতে উৎসাহ দেওয়া হচ্ছে। সরকারী সংস্থায় এই প্রয়োজনীয় জিনিসপত্র বিক্রির জন্য ট্রাইফেড কাজ করছে। এই সংস্থা, ট্রাইবস্ ইন্ডিয়ার ওয়েবসাইট, জিইএম এর মতো ইকমার্সের মাধ্যমে বিক্রির সুযোগ ভালোভাবে কাজে লাগিয়েছে। সাবান, মাস্ক এবং স্যানিটাইজার উৎপাদনে নিযুক্ত সমস্ত সরবরাহকারী ট্রাইফেডের সাথে নিয়মিত যোগাযোগ রাখে, যাতে এই জাতীয় পণ্যের সরবরাহ ঠিক থাকে।
উল্লেখ্য, মানবিক দৃষ্টিভঙ্গি অবলম্বন করে,আর্ট অফ লিভিং এর সহযোগিতায়, ট্রাইফেড সম্প্রতি ৫০০০ আদিবাসী কারিগর পরিবারকে বিনামূল্যে রেশন সরবরাহ করেছে।
(CG/TG
অর্থমন্ত্রক
কালো টাকার বিরুদ্ধে পদক্ষেপের ফলে ১ লক্ষ ৩০ হাজার কোটি টাকার সমতুল অঘোষিত অর্থ করযোগ্য হয়েছে
নয়াদিল্লি, ১ ফেব্রুয়ারি, ২০১৯
গত সাড়ে চার বছর ধরে সরকার কালো টাকা প্রতিরোধ আইন, পলাতক অর্থনৈতিক অপরাধী আইন এবং বিমুদ্রাকরণের মতো বিভিন্ন ধরণের পদক্ষেপের ফলে প্রায় ১ লক্ষ ৩০ হাজার কোটি টাকার সমতুল অঘোষিত অর্থ করযোগ্য হয়েছে। এইসব পদক্ষেপের ফলে প্রায় ৫০ হাজার কোটি টাকার সম্পত্তি বাজেয়াপ্ত করা সম্ভব হয়েছে এবং বিশাল পরিমাণ নগদ অর্থের মালিকদের আয়ের সূত্র ঘোষণায় বাধ্য করা হয়েছে। সংসদে আজ ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেন, আমাদের সরকার দেশ থেকে কালো টাকার অভিশাপ দূর করতে অঙ্গীকারবদ্ধ। তিনি বলেন, এই সময়কালে ৬,৯০০ কোটি টাকার বেনামি সম্পত্তি এবং ১,৬০০ কোটি টাকার বিদেশি সম্পত্তি বাজেয়াপ্ত করা হয়েছে। ৩ লক্ষ ৩৮ হাজার ভুয়ো শেল কোম্পানিকে চিহ্নিত করে তাদের রেজিস্ট্রেশন বাতিল করা হয়েছে। ২০১৭-১৮ অর্থবর্ষে প্রত্যক্ষ কর সংগ্রহ ১৮ শতাংশ বৃদ্ধি পেয়েছে এবং আয়কর রিটার্ন দাখিলকারীর সংখ্যাও ১ কোটি ৬ লক্ষ বেড়েছে। তিনি বলেন, প্রধানত বিমুদ্রাকরণের উদ্যোগের ফলেই এই পরিস্থিতির সৃষ্টি হয়েছে।
CG/PB/DM
(Visitor Counter : 70
অর্থমন্ত্রক
জিএসটি রূপায়ণের পর এই প্রথম ডিসেম্বর মাসে জিএসটি বাবদ রাজস্ব সংগ্রহের পরিমাণে সর্বকালীন রেকর্ড
ডিসেম্বর মাসে জিএসটি রাজস্ব বাবদ সংগ্রহের পরিমাণ ১,১৫,১৭৪ কোটি টাকা
নয়াদিল্লি, ০১ জানুয়ারি, ২০২১
২০২০-র ডিসেম্বর মাসে জিএসটি বাবদ মোট রাজস্ব সংগ্রহের পরিমাণ ১ লক্ষ ১৫ হাজার ১৭৪ কোটি টাকা। এর মধ্যে সিজিএসটি বাবদ ২১ হাজার ৩৬৫ কোটি টাকা, এসজিএসটি বাবদ ২৭ হাজার ৮০৪ কোটি টাকা, আইজিএসটি বাবদ ৫৭ হাজার ৪২৬ কোটি টাকা  এবং সেস বাবদ ৮ হাজার ৫৭৯ কোটি টাকা  সংগৃহীত হয়েছে। গত ৩১শে ডিসেম্বর পর্যন্ত নভেম্বর মাসে জিএসটিআর – ৩বি রিটার্ন দাখিলের সংখ্যা ৮৭ লক্ষ।
এদিকে কেন্দ্রীয় সরকার রাজ্যগুলির সঙ্গে নিয়মিত বকেয়া দেনা-পাওয়া হিসাবে সিজিএসটি বাবদ ২৩ হাজার ২৭৬ কোটি টাকা, এসজিএসটি বাবদ ১৭ হাজার ৬৮১ কোটি টাকা নিষ্পত্তি করেছে। এর ফলে, ডিসেম্বর মাসে নিয়মিত দেনা-পাওয়া মেটানোর পর কেন্দ্রীয় সরকার এবং রাজ্য সরকারগুলি মোট রাজস্ব সংগ্রহের পরিমাণ দাঁড়িয়েছে সিজিএসটি বাবদ ৪৪ হাজার ৬৪১ কোটি টাকা এবং এসজিএসটি বাবদ ৪৫ হাজার ৪৮৫ কোটি টাকা।
জিএসটি রাজস্ব খাতে সাম্প্রতিক অগ্রগতির প্রবণতার সঙ্গে সঙ্গতি রেখে ২০২০-র ডিসেম্বর মাসে রাজস্ব সংগ্রহের পরিমাণ গত বছরের ঐ একই মাসের তুলনায় ১২ শতাংশ বেড়েছে। একইভাবে, আমদানিকৃত সামগ্রী থেকে রাজস্বের পরিমাণ ২৭ শতাংশ এবং অভ্যন্তরীণ লেনদেন থেকে রাজস্বের পরিমাণ গত বছরের ডিসেম্বরের তুলনায় ২০২০-র ডিসেম্বরে ৮ শতাংশ বেড়েছে।
জিএসটি ব্যবস্থা কার্যকর হওয়ার পর ২০২০-র ডিসেম্বরে প্রথমবার রাজস্ব সংগ্রহের পরিমাণ ১ লক্ষ ১৫ হাজার কোটি টাকা ছাড়িয়েছে। এর আগে ২০১৯ সালের এপ্রিলে জিএসটি সংগ্রহের পরিমাণ ছিল ১ লক্ষ ১৩ হাজার ৮৬৬ কোটি টাকা। দীর্ঘ ২১ মাস পর ডিসেম্বরে প্রথমবার রাজস্ব সংগ্রহের পরিমাণ ১ লক্ষ ১৫ হাজার কোটি টাকা ছাড়িয়েছে।
এখনও পর্যন্ত তিনবার জিএসটি বাবদ রাজস্ব সংগ্রহের পরিমাণ ১ লক্ষ ১০ হাজার কোটি টাকার সীমা ছাড়িয়েছে। চলতি অর্থবর্ষে এ নিয়ে পরপর তিন মাসে জিএসটি বাবদ রাজস্ব সংগ্রহের পরিমাণে কোভিড-১৯ পরবর্তী সময়ে অগ্রগতির ইঙ্গিত লক্ষ্য করা গেছে। গত ত্রৈমাসিকে জিএসটি বাবদ রাজস্ব সংগ্রহের গড় পরিমাণ ছিল ৭.৩ শতাংশ এবং দ্বিতীয় ত্রৈমাসিকে সংগ্রহের এই হার ছিল ঋণাত্মক ৮.২ শতাংশ।
পশ্চিমবঙ্গ থেকে ২০১৯ সালের ডিসেম্বরে রাজস্ব সংগ্রহের পরিমাণ ছিল ৩ হাজার ৭৪৮ কোটি টাকা, যা ২০২০-র ডিসেম্বরে ১০ শতাংশ বেড়ে ৪ হাজার ১১৪ কোটি টাকা হয়েছে।
তথ্যওসম্প্রচারমন্ত্রক
দ্বিতীয় মোদী সরকারের প্রথম বর্ষপূর্তি – আত্মনির্ভর ভারতের দিকে এগিয়ে চলা
নতুনদিল্লি, ৩১ মে, ২০২০
গত এক বছরে দ্বিতীয় মোদী সরকার যে সব সিদ্ধান্ত গ্রহণ করেছে, তার একটি সম্পূর্ণ সারাংশ তৈরি করা হয়েছে। উজ্জ্বল ভবিষ্যতের জন্য নবভারতের প্রভাতে এই একটি বছর ছিল নানা বিষয়ের সমাধানের বছর।
ইংরেজিতে দ্বিতীয় মোদী সরকারের প্রথম বছরের উপর পুস্তিকাটি দেখতে হলে নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/E-BOOK%20-%20ENGLISH__31.5.20%20-%202%20am-1.pdf
(CG/CB
বিজ্ঞানওপ্রযুক্তিমন্ত্রক
কোভিড-১৯ পরীক্ষার জন্য লালারসের নমুনা সংগ্রহ করে তা বহন করে নিয়ে যাবার দুটি মাধ্যম উদ্ভাবন করেছেন শ্রী চিত্র তিরুনালের গবেষকরা
নতুনদিল্লি, ২ মে, ২০২০
কেন্দ্রের বিজ্ঞান ও প্রযুক্তি মন্ত্রকের অধীনস্থ স্বায়ত্ত্বশাসিত সংস্থা শ্রী চিত্র তিরুনাল ইন্সটিটিউট ফর মেডিক্যাল সায়েন্সেস এন্ড টেকনোলজি  কোভিড-১৯ এর সংক্রমণ পরীক্ষা করার জন্য নাক ও মুখ থেকে নমুনা সংগ্রহ করার দুই ধরণের সোয়াব উদ্ভাবন করেছে।
মাল্লেলিল ইন্ডাস্ট্রিজ প্রাইভেট লিমিটেডের সঙ্গে যৌথ উদ্যোগে নাইলনের সোয়াবটির নাম চিত্র এম্বেড। এছাড়া পলিমারিক ফোমসমেত নমনীয় প্লাস্টিকের হ্যান্ডেলযুক্ত চিত্র এন্মেস বলে আরেকটি সোয়াবও তৈরি করা হয়েছে। এগুলির সাহায্যে যে কোন ব্যক্তির কাছ থেকে স্বাস্থ্যকর্মীরা সহজেই নমুনা সংগ্রহ করতে পারবেন, এর জন্য তাঁদের সন্দেহভাজন আক্রান্তের খুব কাছে যেতে হবে না।
এসসিটিআইএমএসটি নমুনা পরিবহণের মাধ্যম হিসেবে বিশেষ একটি কিট তৈরি করেছে যার দাম বেশ কম।
এই দুটি সোয়াব তৈরির উপাদানও স্থানীয় এলাকায় পাওয়া যাবে,ফলে সেগুলি তৈরি করতেও বিশেষ ব্যয় হবে না।
এসসিটিআইএমএসটি এই সোয়াব দুটি এবং সেগুলি পরিবহণের জন্য কিটটি তৈরি করে সেগুলি বিক্রির দায়িত্ব তিনটি সংস্থাকে দিয়েছে।
(CG/CB
বিজ্ঞানওপ্রযুক্তিমন্ত্রক
আইআইএসএফ- ২০২০র জন্য ৩৫ টি স্থানে প্রচারাভিযান, প্রাক অনুষ্ঠান এবং বিজ্ঞান যাত্রার আয়োজন করা হচ্ছে
নতুন দিল্লী,৭ ডিসেম্বর, ২০২০
ভারত আন্তর্জাতিক বিজ্ঞান উৎসব বা ইন্ডিয়া ইন্টারন্যাশনাল সায়েন্স ফেস্টিভাল-২০২০ উপলক্ষে সারা দেশজুড়ে বিভিন্ন ধরনের প্রচারমূলক এবং জনপ্রিয় অনুষ্ঠানের আয়োজন করা হয়েছে। বিজ্ঞান ও প্রযুক্তি মন্ত্রকের বিভিন্ন দপ্তরের মাধ্যমে বিজ্ঞান কেন্দ্র ও গবেষণাগার গুলির মাধ্যমে এই বিজ্ঞান উৎসবের আয়োজন করা হয়েছে।
দ্যি কাউন্সিল অফ সাইন্টিফিক অ্যান্ড ইন্ডাস্ট্রিয়াল রিসার্চ বা সি এস আই আর, ন্যাশনাল জিও ফিজিক্যাল রিসার্চ ইনস্টিটিউট বা এনজি আর আই- হায়দ্রাবাদের উদ্যোগে এই উৎসবের ইতিমধ্যেই ভার্চুয়াল মাধ্যমে এবং বিভিন্ন জায়গায় অনুষ্ঠানের মাধ্যমে প্রচারাভিযান শুরু করেছে।
এই অভিযানের সূচনা করে ভারত সরকারের ডিপার্টমেন্ট অফ সাইন্টিফিক অ্যান্ড ইন্ডাস্ট্রিয়াল রিসার্চের সচিব তথা
সি এস আই এর মহানির্দেশক ডক্টর শেখর সি মান্ডে জানিয়েছেন, ২০১৫ সাল থেকে ভারত আন্তর্জাতিক বিজ্ঞান উৎসবের মাধ্যমে বিজ্ঞানকে জনপ্রিয় করার উদ্যোগ নিয়েছে এবং সাধারণ মানুষের সঙ্গে বিশেষজ্ঞদের সংযুক্ত করার প্রচেষ্টা গ্রহণ করেছে। এই উৎসবের মাধ্যমে বিজ্ঞানের সকল বিষয়গুলিকে একত্রিত ভাবে একটি সাধারণ মঞ্চে নিয়ে আসার উদ্যোগ নেওয়া হয়েছে। কোভিড প্রোটোকল মেনেই এই উৎসবের যাবতীয় ব্যবস্থা গ্রহণ করা হয়েছে।
প্রধান অতিথির ভাষণে হায়দ্রাবাদের আইএনসিওআইএস- এর প্রাক্তন অধিকর্তা ডক্টর সতীশ শেনোই ভারতে গভীর সমুদ্র গবেষণার চ্যালেঞ্জ ও সুযোগ নিয়ে আলোকপাত করেন। তিনি বলেন, সমুদ্র পৃষ্ঠের তাপমাত্রা বৃদ্ধি বা জলবায়ুর পরিবর্তন প্রভৃতি বিষয়গুলি জীবন ও অর্থনীতির সঙ্গে সম্পর্কিত।
বিজ্ঞান ভারতীর কার্যকরী সম্পাদক শ্রীকান্ত সহস্রবুধি জনগণের বিজ্ঞানভিত্তিক চিন্তাধারার বিকাশের ক্ষেত্রে বিজ্ঞান উৎসবের প্রয়োজনীয়তার কথা উল্লেখ করেন।
এবারের বিজ্ঞান উৎসবের ভাবনা, 'আত্মনির্ভর ভারত গঠন এবং বিশ্ব কল্যাণে বিজ্ঞান।'
স্বাস্থ্যওপরিবারকল্যাণমন্ত্রক
ভারতে এ যাবৎ একদিনে সর্বাধিক ৫৭ হাজার ৫৮৪ জন আরোগ্য লাভ করেছেন; সুস্থতার হার ৭২ শতাংশ ছাড়িয়েছে; সুস্থতার সংখ্যা শীঘ্রই ২০ লক্ষ অতিক্রম করবে
নয়াদিল্লি, ১৭ অগাস্ট, ২০২০
ভারত করোনায় সুস্থতার দিক থেকে দৈনিক সংখ্যা নিরন্তর বেড়ে চলেছে। আজ দেশে এ যাবৎ একদিনেই সর্বাধিক ৫৭ হাজার ৫৮৪ জন কোভিড-১৯ আক্রান্ত রোগী আরোগ্য লাভ করেছেন।
সুস্থতার হার ক্রমাগত বৃদ্ধি পাওয়ায় দেশে সুস্থতার হার বেড়ে ৭২ শতাংশের মাইলফলক ছুঁয়েছে। সংক্রমণ প্রতিরোধে উপযুক্ত কৌশল গ্রহণ, নমুনা পরীক্ষায় আগ্রাসী নীতি এবং উপযুক্ত চিকিৎসা পরিষেবা প্রদানের মাধ্যমে সুস্থতার হারে এই সাফল্য। কার্যকর চিকিৎসা পরিষেবা কৌশল গ্রহণের ফলে সুস্থতার হারে ইতিবাচক পরিণাম পাওয়া যাচ্ছে।
অধিক সংখ্যায় আরোগ্য লাভের হার বৃদ্ধি পাওয়া এবং হাসপাতাল থেকে আরোগ্য লাভের পর রোগীদের ছাড়া পাওয়ার সংখ্যা বৃদ্ধির দরুণ দেশে কোভিড-১৯ এ সুস্থতার সংখ্যা প্রায় ২০ লক্ষে পৌঁছেছে। এখনও পর্যন্ত সুস্থ হয়েছেন ১৯ লক্ষ ১৯ হাজার ৮৪২ জন। এর ফলে, সুস্থতা ও আক্রান্তের সংখ্যার মধ্যে ফারাক ১২ লক্ষ ৪২ হাজার ৯৪২ – এ পৌঁছেছে।
দেশে নিশ্চিতভাবে করোনায় আক্রান্তের সংখ্যা আজ পর্যন্ত ৬ লক্ষ ৭৬ হাজার ৯০০। এই সংখ্যা মোট আক্রান্তের সংখ্যার তুলনায় ২৫.৫৭ শতাংশ। এদিকে সুস্থতার হার ক্রমশ বৃদ্ধি পাওয়া এবং আক্রান্তের সংখ্যা ক্রমাগত হ্রাস পাওয়ার দরুণ করোনায় মৃত্যু হার আরও কমে ১.৯২ শতাংশ হয়েছে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৬ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৬ কোটি ৩৮ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৩৬৬
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ৭৯৬ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৭ হাজার ৮৩৪
দেশে গত ২৪ ঘন্টায় নতুন করে আক্রান্তের সংখ্যা ৯৭৫
দৈনিক ভিত্তিতে আক্রান্তের হার ০.৩২ শতাংশ
সাপ্তাহিক ভিত্তিতে আক্রান্তের হার ০.২৬ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ১৪ লক্ষ; দেশে গত ২৪ ঘন্টায় নমুনা পরীক্ষার সংখ্যা ৩ লক্ষ ৯১৮
CG/BD/AS/
(Visitor Counter : 57
প্রধানমন্ত্রীরদপ্তর
অন্ধ্রপ্রদেশের প্রতিষ্ঠা দিবসে রাজ্যের রাজ্যবাসীকে প্রধানমন্ত্রীর শুভেচ্ছা
নতুন দিল্লি, ১, নভেম্বর, ২০২০
প্রধানমন্ত্রী শ্রী নরেন্দ্র মোদী অন্ধ্রপ্রদেশের রাজ্যবাসীকে রাজ্যের প্রতিষ্ঠা দিবসে শুভেচ্ছা জানিয়েছেন।
প্রধানমন্ত্রী বলেছেন, ”অন্ধ্রপ্রদেশ, কঠোর পরিশ্রম এবং সহানুভূতির সমার্থক। অন্ধ্রপ্রদেশের জনসাধারণ বিভিন্ন ক্ষেত্রে উৎকর্ষতার পরিচয় দিয়েছেন। অন্ধ্রপ্রদেশের প্রতিষ্ঠা দিবসে রাজ্যের রাজ্যবাসীকে আমার অভিনন্দন এবং তাঁদের উন্নয়নমূলক আকাঙ্খাকে শুভেচ্ছা জানাই। ”
CG/CB/SFS
(
প্রতিরক্ষামন্ত্রক
মুম্বাইয়ের মেরিটাইম ওয়্যারফেয়ার কেন্দ্রে সেনাবাহিনী সংবাদদাতা পাঠ্যক্রম ২০১৯ – এর সূচনা
নয়াদিল্লি, ২৭ আগস্ট, ২০১৯
দেশের আঞ্চলিক এবং জাতীয় সংবাদ মাধ্যম থেকে নির্বাচিত সাংবাদিকদের নিয়ে মুম্বাইয়ের মেরিটাইম ওয়্যারফেয়ার কেন্দ্রে সোমবার সেনাবাহিনী সংবাদদাতা পাঠ্যক্রম শুরু হয়েছে। এক মাস ধরে চলবে এই পাঠ্যক্রম। এর উদ্বোধনী ভাষণ দেন পশ্চিমাঞ্চল নৌ-ক্মান্ডার এবং মুম্বাই উপকূলীয় যুদ্ধ কেন্দ্রের অধিকর্তা। তিনি অংশগ্রহণকারী ৩২ জন সাংবাদিককে এই পাঠ্যক্রমে স্বাগত জানান। এই পাঠ্যক্রমের উদ্দেশ্যই হ’ল সশস্ত্র বাহিনী এবং উপকূলীয় পরিবেশ সম্পর্কিত বিষয়ে সাংবাদিকদের দক্ষ করে তোলা। আগামী এক সপ্তাহ ধরে এই বিষয়ে নৌ ও উপকূলীয় বাহিনীর দক্ষ আধিকারিকরা বক্তব্য রাখবেন। পাশাপাশি, কিভাবে নৌ-বাহিনীর কার্যক্রম পরিচালিত হয়, নৌ-কূটনীতি, ত্রাণ ও উদ্ধারকাজে নৌ-বাহিনীর ভূমিকা, নৌ ও উপকূল রক্ষী বাহিনীর সাংগঠনিক বিষয়েও সাংবাদিকদের পরিচিত করানো হবে। এমনকি, নৌ-বন্দরে নৌ উপকূল রক্ষী বাহিনীর জাহাজ, ডুবো জাহাজ-ও ঘুরে দেখবেন তাঁরা। এছাড়াও, সমুদ্রে শত্রুপক্ষের হামলার সময়ে কিভাবে যুদ্ধ জাহাজ কাজ করে তাও তাঁরা প্রত্যক্ষ করবেন।
CG/SS/SB
(Visitor Counter : 90